
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Νοσηλευτικό Ίδρυμα Μετοχικού Ταμείου Στρατού (Έγκριση 
Υπερωριακής Νυκτερινής και Εξαιρέσιμων Ημερών Ερ¬ 
γασίας πέρα από το Κανονικό Ωράριο, νιατο Μόνιμο Πο¬ 
λιτικό Προσωπικό του ΝΙΜΤΣ νιατο Β’ Εξάμηνο 2001).... 1 

Σύσταση Πρωτοβάθμιων Υπηρεσιακών Συμβουλίων στην 
έδρα κάθε Περιφερειακού Συστήματος Υγείας (Πε.Σ.Υ.) 2 

Καθορισμός αποζημίωσης Προέδρου, μελών και γραμματέα 
του Δευτεροβάθμιου Πειθαρχικού Συμβουλίου Δημοσίων 
Πολιτικών Διοικητικών Υπαλλήλων και Υπαλλήλων 


Ν.Π.Δ.Δ. 3 

Υπερωριακή απασχόληση ενός (1) οδηγού του Πολυτεχνείου 

Κρήτης. 4 

Καθορισμός αμοιβής των Προέδρων, των μελών και των 
γραμματέων των Α' και Β' Επιτροπών Παιγνίων για το έτος 
2001. 5 


Καθορισμός ειδικών λωρίδων λεωφορείων για Μέσα Μαζικής 
Μεταφοράς παράλληλης ροής σε σχέση με την υπόλοιπη 
κυκλοφορία στην οδό Σωκράτους και αντίθετης ροής σε 
σχέση με την υπόλοιπη κυκλοφορία στην οδό Πειραιώς 
στα πλαίσια της αποκαταστάσεως της Πλατείας Ομό¬ 


νοιας . 6 

Ίδρυση - Αναστολή - Κατάργηση Τμημάτων Αθλητικής Διευ¬ 
κόλυνσης (ΤΑΔ - ΕΤΑΔ). 7 


ΑΠΟΦΑΣΕΙ Σ 

Αριθ. 2/37663/0022 (1) 

Νοσηλευτικό Ίδρυμα Μετοχικού Ταμείου Στρατού 
(Έγκριση Υπερωριακής Νυκτερινής και Εξαιρέσιμων 
Ημερών Εργασίας πέρα από το Κανονικό Ωράριο, νια 
το Μόνιμο Πολιτικό Προσωπικό του ΝΙΜΤΣ για το Β' 
Εξάμηνο 2001). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 15 του Ν. 2592/98 (ΦΕΚΑ'57) 
καιτηςπαρ. 3του άρθρου 22του Ν. 2362/95 (ΦΕΚΑ'247). 

β. Την αρ. πρωτ.2022941/2297/0022/7.4.98 Εγκύκλιο 
του Υπουργείου Οικονομικών. 


γ. Το αριθ. 963/3/16.5.2001 Πρακτικό του Δ.Σ./ΝΙΜΤΣ. 
δ. Την ανάγκη αντιμετώπισης από το ΝΙΜΤΣ των ωρών 
απασχόλησης του μονίμου πολιτικού προσωπικού του 
(νοσηλευτικού-λοιπού) πέραν του κανονικού ωραρίου 
εργασίας. 

ε. Την αριθ. 2/2998/0094/19.3.2001/ΓΛΚ/Δνση 39η/ 
ΝΠΔΔ/Τ μ. Α' απόφαση του Υπουργού Οικονομικών, με την 
οποία εγκρίθηκε ο προϋπολογισμός, οικονομικού έτους 
2001, του ΝΙΜΤΣ. 

στ. Την αριθ. 2/26260/0094/16.5.2001/ΓΛΚ/Δνση 39η/ 
ΝΠΔΔ/Τ μ. Α' απόφαση του Υπουργού Οικονομικών, με την 
οποία εγκρίθηκε η Α'τροποποίηση του προϋπολογισμού, 
οικονομικού έτους 2001, του ΝΙΜΤΣ. 

ζ. Την αριθ. 1039386/441/Α0006 ΚΥΑ του Πρωθυπουρ¬ 
γού και του Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στους Υφυπουργούς Οικο¬ 
νομικών» (ΦΕΚ Β' 571). 

η. Την αριθμ.59487/Σ.872/1 Ιουν. 2000 ΚΥΑ του Πρωθυ¬ 
πουργού και του Υπουργού Εθνικής Άμυνας « Ανάθεση 
αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας (ΦΕΚ Β' 679). 

θ. Το γεγονός ότι η σχετική δαπάνη θα βαρύνει τις πι¬ 
στώσεις, που έχουν αναγραφεί στον ΚΑΕ 0261 του προϋ¬ 
πολογισμού του Ιδρύματος (140.000.000 δρχ.), αποφασί¬ 
ζουμε: 

1. Εγκρίνουμε την υπερωριακή, νυκτερινή και εξαιρέσι¬ 
μων ημερών εργασία, πέρα από το κανονικό ωράριο, των 
διακοσίων εξήντα οκτώ (268) μονίμων πολιτικών υπαλλή¬ 
λων του Νοσηλευτικού Ιδρύματος Μετοχικού Ταμείου 
Στρατού, έναντι πεντακοσίων σαράντα τεσσάρων (544) 
υπηρετούντων, που κρίνονται απαραίτητοι για την αντιμε¬ 
τώπιση πραγματικών εποχιακών, εκτάκτων ή επειγουσών 
υπηρεσιακών αναγκών του Β' εξαμήνου του έτους 2001, 
όπως παρακάτω: 
α. Κλάδος Π Ε 

Δύο χιλιάδες πεντακόσιεςτριάντατρείς (2533) ώρες για 
οκτώ (8) άτομα, 
β. Κλάδος ΤΕ 

Τρεις χιλιάδες εξακόσιες είκοσι πέντε (3.625) ώρες για 
σαράντα δύο (42) άτομα, 
γ.Κλάδος ΔΕ 

Δέκα πέντε χιλιάδες εννιακόσιες εξήντα εννέα (15.969) 
ώρες για διακόσια (200) άτομα. 

δ. Κλάδος ΥΕ 

Οκτακόσιες εβδομήντα τρεις (873) ώρες για δέκα οκτώ 
(18) άτομα. 

2. Η δαπάνη που θα προκύψει από το σύνολο των εγκρι- 
θεισών ωρών υπερωριακής απασχόλησης Β' εξαμήνου 
2001 (23.000 ώρες), σε καμία περίπτωση δεν πρέπει να 
υπερβείτο ύψος των 40.490.499 δρχ., περίπου, που απο¬ 
τελείτο 28.91 % του ποσού, που έγει εγγράφει στον οικείο 
ΚΑΕτου Προϋπολογισμού, οικονομικού έτους 2001 και 
είναι κάτω του 50% των ετήσιων πιστώσεων νια τον ίδιο 
σκοπό. 

Η απόφαση αυτή αρχίζει να ισχύει αναδρομικά ένα μή¬ 
να πριν τη δημοσίευση στην Εφημερίδα της Κυβερνήσε- 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2001 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜ. ΑΠΟΣΤΟΛΑΚΗΣ Γ. ΔΡΥΣ 

-♦- 

Αριθ. 2/44883/0022 (2) 

Σύσταση Πρωτοβάθμιων Υπηρεσιακών Συμβουλίων 
στην έδρα κάθε Περιφερειακού Συστήματος Υγείας 
(Πε.Σ.Υ.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Τις διατάξεις των άρθρων 1, 3, 5 και 6 παρ. 7 του 
Ν.2889/2001 «Βελτίωση και εκσυγχρονισμός του Εθνικού 
Συστήματος Υγείας και άλλες διατάξεις (ΦΕΚ 37/ 
Α72.3.2001). 

β. Τις διατάξεις των άρθρων 158 έως και 164 του Ν. 
2683/1999 «Κύρωση του Κώδικα Κατάστασης Δημοσίων 
Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. και άλλες διατάξεις (ΦΕΚ 19/Α79.2.99), όπως 
αντικαταστάθηκαν και συμπληρώθηκαν με τις διατάξεις 
του άρθρου 15 του Ν. 2839/2000 «Ρυθμίσεις θεμάτων 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης και άλλες διατάξεις» (ΦΕΚ 196/Α72000). 

γ. Του άρθρου 27του Ν. 2081/1992 (ΦΕΚ 154/Α71992), 
με το οποίο προστέθηκε άρθρο 29Α στο Ν. 1558/1985 
(ΦΕΚ 137/Α /1985), όπως τελικά αντικαταστάθηκε με το 
άρθρο 1 του Ν. 2469/97 «Περιορισμός και βελτίωση της 
αποτελεσματικότητος των κρατικών δαπανών και άλλες 
διατάξεις» (ΦΕΚ38/Α71997). 

2. Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού ελέγχου των δαπανών του Κράτους και 
άλλες διατάξεις» (ΦΕΚ 247/τ. Α727.11.1995). 

3. Την αριθ.1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571/τ.Β7 
21.4.2000). 

4. Το γεγονός ότι από τις διατάξεις της απόφασης αυ¬ 
τής καιπροκειμένου να λειτουργήσει ανά Πε.Σ.Υ.,τοπρο- 
βλεπόμενο από το άρθρο 3 παρ. 15 του Ν. 2889/2001 


Πρωτοβάθμιο Υπηρεσιακό Συμβούλιο, προκαλείται ετή¬ 
σια δαπάνη ύψους 39.950.000 δραχμών ή 117.241,37 ΕΨ- 
ΒΟ περίπου, η οποία θα καλυφθεί από την αντίστοιχη πί¬ 
στωση που έχει εγγράφει στον Προϋπολογισμό του κάθε 
Πε.Σ.Υ. 

5. Την αριθμ. 2041394/4262/0022/23.6.98 κ.υ.α. (ΦΕΚ 
681/Β/3.7.98) με θέμα: «Καθορισμός αποζημίωσης μελών 
συλλογικών οργάνωντου Υπ. Υγείας και Πρόνοιας και των 
Νομικών Προσώπων της αρμοδιότητας του», αποφασί¬ 
ζουμε: 

1. Συστήνουμε πενταμελές Πρωτοβάθμιο Υπηρεσιακό 
Συμβούλιο, στην έδρα του κάθε ένα από τα κάτωθι ανα- 
φερόμενα Πε.Σ.Υ. Α' 

Α' Πε.Σ.Υ. Αττικής 

Β' Πε.Σ.Υ. Αττικής 

Γ’ Πε.Σ.Υ. Αττικής 

Α' Πε.Σ.Υ. Κεντρικής Μακεδονίας 

Β' Πε.Σ.Υ. Κεντρικής Μακεδονίας 

Πε.Σ.Υ. Ανατολικής Μακεδονίας και Θράκης 

Πε.Σ.Υ. Ηπείρου 

Πε.Σ.Υ. Δυτικής Μακεδονίας 

Πε.Σ.Υ. Δυτικής Ελλάδας 

Πε.Σ.Υ. Θεσσαλίας 

Πε.Σ.Υ. Στερεάς Ελλάδας 

Πε.Σ.Υ. Πελοποννήσου 

Α' Πε.Σ.Υ. Νοτίου Αιγαίου 

Β' Πε.Σ.Υ. Νοτίου Αιγαίου 

Πε.Σ.Υ. Βορείου Αιγαίου 

Πε.Σ.Υ. Ιονίων Νήσων 

Πε.Σ.Υ. Κρήτης 

2. Το εν λόγω Συμβούλιο είναι αρμόδιο για το προσωπι¬ 
κό, που υπάγεται στις ανωτέρω (Ια) σχετικές διατάξεις, 
πληντων υπαλλήλων με βαθμό Γενικού Διευθυντή, Ανα¬ 
πληρωτή Γενικού Διευθυντή του Πε.Σ.Υ., Διοικητή, Ανα¬ 
πληρωτή Διοικητή των Νοσοκομείων και του ιατρικού 
προσωπικού αυτών. 

Ειδικότερα είναι αρμόδιο για τα εξής θέματα: 
α. Για την εκδίκαση των πειθαρχικών παραπτωμάτων 
των υπαλλήλων της Κεντρικής Υπηρεσίας και των αποκε¬ 
ντρωμένων μονάδων του Πε.Σ.Υ. 
β. Για τα παραπτώματα των ειδικευομένων γιατρών, 
γ. Για τα θέματα υπηρεσιακής κατάστασης των υπαλ¬ 
λήλων της Κεντρικής Υπηρεσίας του Πε.Σ.Υ. και των Κέ¬ 
ντρων Υγείας. 

δ. Την κατάρτιση ενιαίου πίνακα προακτέων, στο βαθμό 
του Διευθυντού για την προαγωγή στον εν λόγω βαθμό 
και την τοποθέτηση σε κενή ή κενούμενη θέση Διευθυντή 
της Διοικητικής ή της Τεχνικής Υπηρεσίας ή της Διεύθυν¬ 
σης Πληροφορικής σ’ οποιοδήποτε Νοσοκομείο του οι¬ 
κείου Πε.Σ.Υ. 

3. Το Π ρωτοβάθ μιο Υπη ρεσιακό Συ μβο ύλιο αποτελείται 
από: 

α. Τρεις (3) μονίμους υπαλλήλους με βαθμό Διευθυντή, 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου, από τους οποίους ο ένας ορίζεται 
ως Πρόεδρος. Με την απόφαση συγκρότησης ορίζεται 
ως αναπληρωτής του Προέδρου ένα από τα τακτικά μέλη 
του Συμβουλίου. 

β. Δύο (2) αιρετούς εκπροσώπους των μονίμων υπαλ¬ 
λήλων, κατηγορίας τουλάχιστον ΔΕ με απολυτήριο Λυκεί¬ 
ου και με βαθμό τουλάχιστον Α' ή αντίστοιχα, δύο (2) αι- 

ρετούς εκπροσώπους των υπαλλήλων με σύμβαση ιδιω¬ 
τικού δικαίου, στους οποίους περιλαμβάνονται και οι ειδι¬ 
κευόμενοι ιατροί, κατηγορίας τουλάχιστον ΔΕ με απολυ¬ 
τήριο Λυκείου και με πενταετή τουλάχιστον υπηρεσία. 

4. Τα υπό στοιχεία Α' μέλη της προηγούμενης παρα¬ 
γράφου ορίζονται από το Διοικητικό Συμβούλιο του κάθε 
Πε.Σ.Υ. Αν δεν υπάρχουν ή δεν επαρκούν οι υπάλληλοι με 
τις ανωτέρω προϋποθέσεις τότε ορίζονται υπάλληλοι, 
που έχουν τις ίδιες προϋποθέσεις, από άλλα νομικά πρό¬ 
σωπα δημοσίου δικαίου. 

Ο αριθμός των οριζομένων από το Διοικητικό Συμβού¬ 
λιο μελών κάθε φύλου ανέρχεται σε ποσοστό ίσο τουλά¬ 
χιστον με το 1/3 των οριζομένων, εφόσον στις οικείες υπη¬ 
ρεσίες υπηρετεί επαρκής αριθμός υπαλλήλων που συ¬ 
γκεντρώνει τις νόμιμες προϋποθέσεις για ορισμό και 
εφόσον τα μέλη που ορίζονται είναι πάνω από (1). Τυχόν 
δεκαδικός αριθμός στρογγυλοποιείται στην επόμενη ακέ¬ 
ραια μονάδα, εφόσον το κλάσμα είναι ίσο με μισό της μο¬ 
νάδας και άνω. 

5. Ο Πρόεδρος καθώς και τα μέλη με ισάριθμους ανα¬ 
πληρωτές τους ορίζονται με απόφαση του Διοικητικού 
Συμβουλίου του κάθε Πε.Σ.Υ. 

6. Ο τρόπος, η διαδικασία και οι λοιπές προϋποθέσεις 
για την ανάδειξη των αιρετών εκπροσώπων των υπαλλή¬ 
λων καθορίζονται με την κοινή υπουργική απόφαση της 
παρ. 4 του άρθρου 160 του Ν. 2683/1999. Μέχρι την έκ¬ 
δοση της απόφασης αυτής εφαρμόζονται οι διατάξεις 
των υπ. αριθ. Α.Π.ΔΙΚΠΡ/Φ80/30/8703/16.9.1988 (ΦΕΚ 
684/Β719.9.1988) και ΔΙΚΠΡ/Φ 80/54/11988/2.12.1988 
(ΦΕΚ 876/ Β77.12.1988) υπουργικών αποφάσεων «Τρό¬ 
πος, διαδικασία και προϋποθέσεις εκλογής των εκπρο¬ 
σώπων των υπαλλήλων στα υπηρεσιακά συμβούλια του 
προσωπικού των δημοσίων υπηρεσιών και των νομικών 
προσώπων δημοσίου δικαίου». 

Σε περίπτωση μη ορισμού αιρετών εκπροσώπων το 
Πρωτοβάθμιο Υπηρεσιακό Συμβούλιο λειτουργεί νόμιμα 
με τα υπόλοιπα μέλη του. 

7. Στην περίπτωση που προεδρεύει ο αναπληρωτής του 
Προέδρου, θα συμμετέχει ωςτακτικό μέλος ο αναπληρω¬ 
τής του Προεδρεύοντος. 

8. Με την ίδια απόφαση ορίζεται, ως εισηγητής χωρίς δι¬ 
καίωμα ψήφου ο Διευθυντής της Διεύθυνσης Ανάπτυξης 
Ανθρώπινου Δυναμικού Μονάδων Παροχής Υπηρεσιών 
Υγείας του Πε.Σ.Υ. με αναπληρωτή τον νόμιμο αναπλη¬ 
ρωτή του για θέματα υπηρεσιακής κατάστασηςτων υπαλ¬ 
λήλων της Κεντρικής Υπηρεσίας του Πε.Σ.Υ. και των Κέ¬ 
ντρων Υγείας καθώς και για την κατάρτιση ενιαίου πίνακα 
προακτέων, στο βαθμό του Διευθυντού, για την προαγω¬ 
γή στον εν λόγω βαθμό και την τοποθέτηση σε κενή ή κε- 
νούμενη θέση Διευθυντή της Διοικητικής ή της Τεχνικής 
Υπηρεσίας ή της Διεύθυνσης Πληροφορικής σ’ οποιοδή- 
ποτε Νοσοκομείο του οικείου Πε.Σ.Υ. 

Όταντο Συμβούλιο εκδικάζει πειθαρχικά παραπτώματα 
των υπαλλήλων και των ειδικευομένων γιατρών των Νο¬ 
σοκομείων του Πε.Σ.Υ., ως εισηγητής χωρίς δικαίωμα ψή¬ 
φου, ορίζεται ο Διευθυντής Διοικητικού του Νοσοκομείου 
στο οποίο υπηρετούν με αναπληρωτή του τον Προϊστά¬ 
μενο της αμέσως υποκείμενης οργανικής μονάδας. 

9. Χρέη γραμματέα στο Πρωτοβάθμιο Υπηρεσιακό Συμ¬ 
βούλιο εκτελεί υπάλληλος που ορίζεται με τον αναπλη¬ 
ρωτή του από το Διοικητικό Συμβούλιο του Πε.Σ.Υ. 


10. Η θητεία των μελών των ανωτέρω Συμβουλίων είναι 
διετής. Αρχίζει την 1η Ιανουάριου με απόφαση που εκδί- 
δεται στο Δεκέμβριο του προηγούμενου έτους. Κατά την 
πρώτη εφαρμογή του νόμου αυτού, η θητεία των μελών 
των Συμβουλίων λήγει στις 31.12.2002. 

Κατά τη διάρκεια της διετίας απαγορεύεται η αντικατά¬ 
σταση των μελών εκτός αν συντρέχουν αποδεδειγμένοι 
σοβαροί υπηρεσιακοί ή προσωπικοί λόγοι. 

11. Όταντο Υπηρεσιακό Συμβούλιο κρίνει θέματα προ¬ 
σωπικού με σύμβαση εργασίας ιδιωτικού δικαίου και ειδι- 
κευομένων ιατρών, αντί των δύο αιρετών εκπροσώπων 
των μονίμων υπαλλήλων, μετέχουν οι δύο αιρετοί εκπρό¬ 
σωποι του προσωπικού με σύμβαση εργασίας ιδιωτικού 
δικαίου. 

12. Η λειτουργία των Πρωτοβάθμιων υπηρεσιακών συμ¬ 
βουλίων διέπεται συμπληρωματικά από τις διατάξεις των 
άρθρων 158 έως και 164 του Ν.2 683/2000, όπως αντικα- 
ταστάθηκαν και συμπληρώθηκαν με τις διατάξεις του άρ¬ 
θρου 15 του Ν. 2839/2000 (ΦΕΚ 196/Α72000) «Ρυθμίσεις 
θεμάτων Υπουργείου Εσωτερικών Δημόσιας Διοίκησης 
και Αποκέντρωσης και άλλες διατάξεις και από τις γενικές 
διατάξεις για τα συλλογικά όργανα της διοίκησης, όπως 
εκάστοτε αυτές ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΑΛ. ΠΑΠΑΔΟΠΟΥΛΟΣ 

-♦- 

Αριθ. 2/45820/0022 (3) 

Καθορισμός αποζημίωσης Προέδρου, μελών και γραμ¬ 
ματέα του Δευτεροβάθμιου Πειθαρχικού Συμβουλίου 
Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 15 παρ.18 του Ν. 2839/2000 (ΦΕΚ 
196/Α/12.9.2000) «Ρυθμίσεις θεμάτων του Υπουργείου 
Εσωτερικών, Δημόσιας Διοίκησης και Αποκέντρωσης και 
άλλες διατάξεις», με το οποίο προστέθηκε άρθρο 163α 
στο ν.2683/1999 (ΦΕΚ 19/Α/9.2.1999) «Κύρωση του Κώδι¬ 
κα Κατάστασης Δημοσίων Πολιτικών Διοικητικών Υπαλ¬ 
λήλων και Υπαλλήλων Ν.Π.Δ.Δ. και άλλες διατάξεις», και 
ιδίως η παρ.5 αυτού. 

β) του άρθρου 40 του Ν. 849/1978 (ΦΕΚ 232/Α/1978), 
όπωςτροποποιήθηκε με το άρθρο 3του ν.2129/1993 «Αύ¬ 
ξηση συντάξεων και άλλες διατάξεις». 

γ) της παρ.3 του άρθρου 22 του Ν. 2362/1995 (ΦΕΚ 
247/Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

δ) του άρθρου 27 του ν.2081/1992 (ΦΕΚ 154/Α/1992) 
«Ρύθμιση του θεσμού των Επιμελητηρίων κ.λ.π.», με το 
οποίο προστέθηκε άρθρο 29Α στο ν. 1558/1985 (ΦΕΚ 
137/Α/1985) «Κυβέρνηση και Κυβερνητικά Όργανα», 

όπως τελικά αντικαταστάθηκε με το άρθρο 1 παρ.2α του 
ν.2469/1997 (ΦΕΚ38/Α/1997) «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις». 

ε) του Π.Δ.373/1995 (ΦΕΚ201/Α/14.9.1995) «Συγχώνευ¬ 
ση των Υπουργείων Προεδρίας της Κυβέρνησης και Εσω¬ 
τερικών στο Υπουργείο Εσωτερικών, Δημόσιας Διοίκη¬ 
σης και Αποκέντρωσης και καθορισμός των αρμοδιοτή¬ 
των του». 

στ) του Π.Δ.400/1995 (ΦΕΚ 2261Μ λ .11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Την υπ’ αρ.ΔΙΔΚ/Φ.38/29298/29.12.2000 απόφαση 
της Υπουργού Εσωτερικών, Δημόσιας Διοίκησης και Απο¬ 
κέντρωσης «Ορισμός μελών του Δευτεροβάθμιου Πει¬ 
θαρχικού Συμβουλίου Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.». 

3. Την υπ’ αρ.2/80345/0004/8.11.1999 κοινή Υπουργική 
απόφαση (ΦΕΚ 2040/Β/19.11.1999) «Μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του Ν. 
1943/1991». 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού, ύψους 35.000.000 δρχ. (τριάντα πέντε εκα¬ 
τομμυρίων δραχμών) περίπου για το τρέχον έτος και για 
κάθε ένα από τα επόμενα έτη, που θα καλυφθεί από τις πι- 
στώσειςτου Φ.07-150 ΚΑΕ 0515, αποφασίζουμε: 

1. Καθορίζουμε, κατά παρέκκλιση των διατάξεων του Ν. 
2470/1997, αποζημίωση για τον Πρόεδρο τα μέλη και το 
γραμματέα του Δευτεροβάθμιου Πειθαρχικού Συμβουλί¬ 
ου Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ. (Ν. 2839/2000), ως ακολούθως: 

α) Στον Πρόεδρο, τα τακτικά μέλη, οι οποίοι είναι και ει¬ 
σηγητές και το γραμματέα του Δευτεροβάθμιου Πειθαρ¬ 
χικού Συμβουλίου, εκτός του μέλους της παρ. Ιε'της υπ’ 
αριθ. ΔΙΔΚ/Φ.38/29298/29.12.2000 απόφασης της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ορισμός μελών Δευτεροβάθμιου Πειθαρχικού 
Συμβουλίου Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ.», καταβάλλεται αποζημίωση, κα¬ 
τά μήνα, ως εξής: 

Πρόεδρος: 400.000 δρχ. 

6 Μέλοι: 300.000 δρχ. 

1 Γραμματέας: 100.000 δρχ. 

1 Μέλος: 50.000 δρχ. 

β) Στον εκπρόσωπο του φορέα όπου υπηρετεί ο εκά- 
στοτε πειθαρχικά διωκόμενος υπάλληλος, ο οποίος μετέ¬ 
χει στο Συμβούλιο ως τακτικό μέλος, σύμφωνα με την 
παρ.Ιε' της ως άνω αναφερομένης Υπουργικής απόφα¬ 
σης, καταβάλλεται αποζημίωση, κατά συνεδρίαση, 
ύψους 80.000 δρχ. 

γ) Στα αναπληρωματικά μέλη ως και στον αναπληρωτή 
γραμματέα, όταν αυτοί μετέχουν στις συνεδριάσεις του 
Δευτεροβάθμιου Πειθαρχικού Συμβουλίου, καταβάλλε¬ 
ται αποζημίωση, κατά συνεδρίαση, ως εξής: 

Αναπληρωματικό μέλος: 60.000 δρχ. 

Αναπληρωτής γραμματέας: 40.000 δρχ. 

2. Η ισχύς της παρούσας αρχίζει από 1.1.2001. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2001 
Οι Γ ενικοί Γ ραμματείς 

Εσωτερικών, Δημόσιας Δημοσιονομικής Πολιτικής 
Διοίκησης και Αποκέντρωσης του Υπ. Οικονομικών 
ΠΑΝΑΓΙΩΤΗΣ ΒΑΣΙΛΕΙΟΥ ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 2/47266/0022 (4) 

Υπερωριακή απασχόληση ενός (1) οδηγού του Πολυτε¬ 
χνείου Κρήτης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (Α’ 40), όπως αντι- 
καταστάθηκαν από το άρθρο 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (Α' 57). 

2. Την αριθμ. 1039386/441 /Α.0006/21.4.2000 (ΦΕΚ 571 
Β/21.4.2000) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στους 
Υφυπουργούς Οικονομικών». 

3. Την αριθμ. 2/74260/0004/15.10.99 (ΦΕΚ 1925/ 
15.10.1999τ. Β') κοινή Υπουργική Απόφαση. 

4. Την αριθμ. ΣΤ5/5/1.2.2000 (ΦΕΚ 132/10.2.2000 τ.Β) 
Υπουργική Απόφαση. 

5. Τις εγκυκλίους 2030771/4262/0022/24.4.1997 και 
2022941/2297/0022/7.4.1998 και 2/8803/0022/8.2.99 του 
Γ ενικού Λογιστηρίου του Κράτους. 

6. Το έγγραφο αρ. 3681/28.5.2001 του Πολυτεχνείου 
Κρήτης από το οποίο προκύπτει ότι: 

α) οι υπερωρίες πραγματοποιούνται κατά τις εργάσιμες 
μέρες (Δευτέρα έως Παρασκευή) από 15.00 μέχρι 20.00. 

β) Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Προϊστάμενος Γραμματείας του Ιδρύματος 
Βανδουλάκης Εμμανουήλ. 

7. Το γεγονός ότι η συνολική δαπάνη που προκαλείται 
από την απόφαση ανέρχεται στο ποσό των 280.000 δρχ. 
και θα βαρύνει τον προϋπολογισμό εξόδων του Πολυτε¬ 
χνείου Κρήτης δεν μπορεί, σε καμιά περίπτωση, να υπερ- 
βεί σε ετήσια βάση το ύψος των ετήσιων πιστώσεων του 
προϋπολογισμού που έχουν γραφείγιατην αιτία αυτή, μη 
επιτρεπομένης της μεταβολής τους είτε με τροποποίηση 
του προϋπολογισμού είτε με χορήγηση συμπληρωματι¬ 
κών κονδυλίων, αποφασίζουμε: 

Εγκρίνουμε μέσα στα πλαίσια των εγκεκριμένων πιστώ¬ 
σεων του προϋπολογισμού έτους 2001 την υπερωριακή 
απασχόληση, πέραν του υποχρεωτικού ωραρίου και μέ¬ 
χρι 22ης ώρας, σε έναν (1) υπάλληλο του κλάδου ΔΕ Οδη¬ 
γών του Πολυτεχνείου Κρήτης για το χρονικό διάστημα 
που αρχίζει ένα μήνα πριν τη δημοσίευση της παρούσας 
στην Εφημερίδα της Κυβερνήσεως και μέχρι 31.12.2001 
και για αριθμό ωρών διακοσίων (200) συνολικά. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 31 Ιουλίου 2001 

Οι Γ ενικοί Γ ραμματείς 

Δημοσιονομικής Πολιτικής Εθνικής Παιδείας 

του Υπ. Οικονομικών και Θρησκευμάτων 

I. ΚΟΥΣΟΥΛΑΚΟΣ ΑΘΑΝ. ΤΣΟΥΡΟΠΛΗΣ 

-♦- 

Αριθ. 2/47056/0022 (5) 

Καθορισμός αμοιβήςτων Προέδρων, των μελών καιτων γραμ- 
ματέωντων Α' και Β' Επιτροπών Παιγνίωνγιατο έτος 2001. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97. 

2. Τις διατάξεις του άρθρου 15 παρ.4 του Ν. 2753/99 
«Απλοποιήσεις και ελαφρύνσεις στη φορολογία εισοδή¬ 
ματος και άλλες διατάξεις» (ΦΕΚ 249/Α'). 

3. Τις διατάξεις του άρθρου 40 του Ν. 849/78 (ΦΕΚ 
232/Α’), όπως τροποποιήθηκε με το άρθρο 8 του Ν. 
2129/93 (ΦΕΚ57/Α), 

4. Τιςδιατάξειςτου άρθρου 19τουΝ.2470/97 (ΦΕΚ40/Α’). 

5. Την αριθμ. 1120326/1518/Α0006/24.12.1999 απόφα¬ 
ση συγκρότησης και ορισμού μελών των εν λόγω Επιτρο¬ 
πών, όπως τροποποιήθηκε και ισχύει. 

6. Την αριθμ.2/38554/0004/23.5.2000 απόφαση μεταβί¬ 
βασης αρμοδιοτήτων και της εξουσίας να υπογράφουν 
«Με εντολή Υφυπουργού» στο Γενικό Γραμματέα Δημο¬ 
σιονομικής Πολιτικής στους Γενικούς Διευθυντές και 
στους Προϊσταμένους Διευθύνσεων και Τμημάτων του 
Γενικού Λογιστηρίου του Κράτους. 

7. Το αριθμ. 2261/0005/4.7.2001 έγγραφο της Δ5-0ικο- 
νομικού. 

8. Το γεγονός ότι από τις διατάξεις της παρούσας από¬ 
φασης προκαλείταιδαπάνη ύψους22.200.000 δρχ. γιατο 
έτος 2001, η οποία θα βαρύνει τον Προϋπολογισμό εξό- 
δωντου Υπ.Οικονομικών με Ειδ.Φορ.23-110 και ΚΑΕ 0515, 
οικ.έτους 2001, αποφασίζουμε: 

Καθορίζουμε μηνιαία αποζημίωση των μελώντων εν θέ- 
ματι Επιτροπών, γιατο έτος 2001, ως εξής: 

Α) Για τον Πρόεδρο ή τον αναπληρωτή αυτού της κάθε 
μίας Επιτροπής, αμοιβή ύψους εκατόν εβδομήντα χιλιά¬ 
δων (170.000) δραχμών. 

Β) Γ ια κάθε έναν εκ των μελών ή των αναπληρωτών αυ¬ 
τών της κάθε μίας Επιτροπής, αμοιβή ύψους εκατόν πε¬ 
νήντα χιλιάδων (150.000) δραχμών. 

Γ) Γ ια κάθε έναν έκτων γραμματέων της κάθε μίας Επι¬ 
τροπής και των υπαλλήλων του Σ.Δ.Ο.Ε. που συμμετέ¬ 
χουν σε αυτές, αμοιβή ύψους εκατό τριάντα χιλιάδων 
(130.000) δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2001 

Με εντολή Υφυπουργού 

Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 


Αριθ. ΔΜΕΟ/στ-ζ/οικ/2135/Φ410 (6) 

Καθορισμός ειδικών λωρίδων λεωφορείων για Μέσα Μα¬ 
ζικής Μεταφοράς παράλληλης ροής σε σχέση με την 
υπόλοιπη κυκλοφορία στην οδό Σωκράτους και αντί¬ 
θετης ροής σε σχέση με την υπόλοιπη κυκλοφορία 
στην οδό Πειραιώς στα πλαίσια της αποκαταστάσεως 
της Πλατείας Ομονοίας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την παράγραφο 4 του άρθρου 52 του Κ.Ο.Κ., που κυ¬ 
ρώθηκε με το Νόμο 2696/99 (ΦΕΚ 57Α/23.3.99) και που 
αναφέρεται σε μέτρα ρύθμισης οδικής κυκλοφορίας. 

2. Τις παραγράφους (η) και (θ) του άρθρου 2 του Νόμου 
2669/1998 που αναφέρονται σε μελέτες μέτρων προτε¬ 
ραιότητας των Αστικών Συγκοινωνιών. 

3. Την κυκλοφοριακή μελέτη που ανατέθηκε και εκπο¬ 
νήθηκε με μέριμνα της ΑΤΤΙΚΟ ΜΕΤΡΟ ΑΈ. 

4. Το έγγραφο με αριθμό ΔΜΕΟ/στ-ζ/62-3/0922/ 
Φ252/24.4.01 με το οποίο εγκρίθηκε η μελέτη εφαρμογής 
κυκλοφοριακών ρυθμίσεων Πλατείας Ομονοίας. 

5. Το αριθ. 6412/ΔΕΣΕ/2.8.2001 έγγραφο του ΟΑΣΑ με 
το οποίο συμφωνεί με τις κυκλοφοριακές ρυθμίσεις της 
προαναφερόμενης μελέτης, αποφασίζουμε: 

1. Καθορίζουμε λωρίδα αποκλειστικής κυκλοφορίας 
Μέσων Μαζικής Μεταφοράς (ΜΜΜ), παράλληλης ροής 
σε σχέση με την υπόλοιπη κυκλοφορία στην οδό Σωκρά¬ 
τους 18 μ. από την οδό Αγ. Κων/νου και μέχριτην οδό Πει¬ 
ραιώς και αντίθετης ροής σε σχέση με την υπόλοιπη κυ¬ 
κλοφορία στην οδό Πειραιώς από την οδό Σωκράτους σε 
συνέχεια της προηγούμενης λωρίδας μέχρι την οδό Με¬ 
νάνδρου. 

2. Στα παραπάνω τμήματα η οριζόντια σήμανση επί του 
οδοστρώματος είναι συνεχής κίτρινη γραμμή με διπλούς 
ανακλαστήρες ανά 0,5 μ. 

3. Στην Ειδική Λωρίδα Λεωφορείων (Σωκράτους, Πει¬ 
ραιώς) επιτρέπεται η κίνηση των: 

α) Δημοσίων μέσων μαζικής μεταφοράς (αστικά, υπε¬ 
ραστικά και τουριστικά λεωφορεία) 

β) Οχήματα άμεσης ανάγκης (ασθενοφόρα, πυροσβε¬ 
στικά, αστυνομικά κ.λ.π.) ενώ απαγορεύεται η κίνηση και 
η στάση και στάθμευση κάθε άλλου οχήματος (Ε.Ι.Χ., ΤΑ¬ 
ΞΙ, ημιφορτηγών ή φορτηγών, δικύκλων). 

Επιτρέπεται η χρήση των λωρίδων αποκλειστικής κυ¬ 
κλοφορίας Μ. Μ. Μ. και από τα οχήματα τροφοδοσίας των 
παρόδιων χρήσεων μόνο κατά τις ώρες 21:30 έως 06:00. 

Κατά μήκος των οικοδομικών τετραγώνων όπου υπάρ¬ 
χει λωρίδα αποκλειστικής κυκλοφορίας Μ.Μ.Μ. και παρό¬ 
διος νόμιμος χώρος στάθμευσης επιτρέπεται η χρήση 
της λωρίδας αποκλειστικής κυκλοφορίας Μ.Μ.Μ. από τα 
οχήματα που κατευθύνονται ή αποχωρούν από το χώρο 
στάθμευσης και εφ' όσον δεν προβλέπεται διακοπή των 
διαχωριστικών στοιχείων της λωρίδας στο σημείο εισό¬ 
δου - εξόδου του χώρου στάθμευσης. 

4. Παράλληλα καθορίζονται οι εξής κυκλοφοριακές 
ρυθμίσεις: 

α) Η οδός Αιόλου γίνεται διπλής κυκλοφορίας, με κίνηση 
από οδό Σταδίου προς οδό Πανεπιστημίου και αντίστροφα, 

στην αριστερή πλευράτου δρόμου κατάτην φορά κίνησης. 

β) Η οδός Αγ. Κων/νου μονοδρομείται από την Πλατεία 
Ομονοίας προς και έως την πλατεία Καραϊσκάκη. 

γ) Η οδός Πειραιώς μονοδρομείται απάτην οδό Μενάν¬ 
δρου προς και έως την Πλατεία Ομονοίας. 

δ) Στο τμήμα της οδού Αθηνάς από την Πλατεία Ομο¬ 
νοίας έως την οδό Λυκούργου που τελεί υπό πεζοδρόμη¬ 
ση επιτρέπεται μόνο η κίνηση λεωφορείων των δημοσίων 
συγκοινωνιών, οχημάτων έκτακτης ανάγκης και οχημά- 
τωντου ΗΣΑΠ με κατεύθυνση τον χώρο στάθμευσης, που 
λειτουργεί εκεί. 

Επιτρέπεται η είσοδος οχημάτων τροφοδοσίας των πα¬ 
ρόδιων χρήσεων μόνο κατά τις ώρες 21.30 έως 6.00. 

ε) Η οδός Νικηφόρου μονοδρομείται από την οδό Ζή¬ 
νωνος προς και έως την οδό Αγ. Κων/νου. 

στ) Η οδός Ακομινάτου μονοδρομείται από την οδό Αγ. 
Κων/νου προς και έως την οδό Δεληγιώργη. 

ζ) Στο τμήμα της οδού Ζήνωνος από την οδό Νικηφόρου 
έως την οδό Δεληγιώργη απαγορεύεται η είσοδος παντός 
οχήματος πλην οχημάτων εξυπηρέτησης των παρόδιων. 

5. Οι ρυθμίσεις ισχύουν καθ' όλο το 24ωρο. 

6. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2001 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Κ.ΛΑΛΙΩΤΗΣ ΧΡ. ΒΕΡΕΛΗΣ 

-♦- 

Αριθ. Γ4.904 (7) 

Ίδρυση - Αναστολή - Κατάργηση Τμημάτων Αθλητικής 
Διευκόλυνσης (ΤΑΔ - ΕΤΑΔ). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν. 1566/85 «Δομή και λειτουργία της Α/θμιας και 
Β/θμιας Εκπ/σης» (ΦΕΚ 167/Α'). 

2. Του Ν. 2817/2000 (ΦΕΚ78/Α'/14.3.2000) εκπαίδευσης 
των ατόμων με ειδικές εκπαιδευτικές ανάγκες και άλλες 
διατάξεις. 

3. Την Γ4/891/28.9.2000 (ΦΕΚ 1258/Β/18.10.2000) κοι¬ 
νή απόφαση των Υφυπουργών Πολιτισμού και Εθνικής 
Παιδείας και Θρησκευμάτων «Ίδρυση και λειτουργία των 
Τμημάτων Αθλητικής Διευκόλυνσης Γυμνασίων (ΤΑΔ) 
διαδικασία επιλογής και παραμονής των μαθητών στα 
Αθλητικά Τ μήματα». 

4. Την εισήγηση της Κ.Ε.Α.Τ. πράξη 1η στις 5.7.2001 
«Ίδρυση και Λειτουργία Νέων Τμημάτων Αθλητικής Διευ¬ 
κόλυνσης». 

5. Την ΣΤ5/25/26-4-2000 κοινή απόφαση του Πρωθυπουρ¬ 
γού και του Υφυπουργού Εθνικής Παιδείας και Θρησκευμά¬ 
των (ΦΕΚ 582) «ορισμός αρμοδιοτήτων του Υφυπουργού 
Εθνικής Παιδείας και Θρησκευμάτων», αποφασίζουμε: 

Α' Την ίδρυση νέων Τμημάτων Αθλητικής Διευκόλυνσης 
στα παρακάτω Σχολεία και ορίζουμε τα Αθλήματα που θα 
καλλιεργούνται σ’ αυτά ως ακολούθως: 


1. Ν. Λάρισας α) Γυμνάσιο Αγιός => πετοσφαίριση-πάλη 
β) 12° Λύκειο Λάρισας => κολύμβηση - πάλη - ποδό¬ 
σφαιρο - αντισφαίριση 

2. Ν. Πειραιά 

α) Γυμνάσιο Πόρου Τροιζηνίας => κλασσικό αθλητισμό - 
κωπηλασία 

β) 3ο Γ υμνάσιο Σαλαμίνας => επιτραπέζια αντισφαίριση 
- κωπηλασία -αντισφαίριση - πετοσφαίριση 

3. Ν. Β’ Αθήνας 

α) 6° Γ υμνάσιο Νέας Ιωνίας => χειροσφαίριση - ποδηλα¬ 
σία -επιτραπέζια αντισφαίριση 

4. Ν. Χανιών 

α) 9° Γ υμνάσιο Χανιών => άρση βαρών- κολύμβηση -πε¬ 
τοσφαίριση -υδατοσφαίριση. 

5. Ν. Κοζάνης 

α) Γ υμνάσιο Σιάτιστας => ποδόσφαιρο - καλαθοσφαίρι¬ 
ση - κλασσικός αθλητισμός 

6. Ν. Θεσσαλονίκης 

α) 1 ο Γ υμνάσιο Συκεών Θεσσαλονίκης => ποδόσφαιρο - 
χειροσφαίριση κλασσικός αθλητισμός. 

Τα εν λόγω Τμήματα Αθλητικής Διευκόλυνσης θα λει¬ 
τουργήσουν μόνο εφόσον οι φοιτούντες μαθητές θα είναι 
περισσότεροι των (18). 

Β’ Την προσθήκη αθλημάτων σε λειτουργούντα Τ μήμα¬ 
τα Αθλητικής Διευκόλυνσης στα παρακάτω Σχολεία: 

1. Ν. Αχάίας: 5° Γυμν. Πάτρας =>χειροσφαίριση 

2. Ν. Θεσσαλονίκης: ΕΤΑΔ 4ο Λύκειο Καλαμαριάς ^πά¬ 
λη 

3. Ν. Καστοριάς: 2° Γυμν. Καστοριάς => Τασ - Ι<ννο - άο 

4. Ν. Λάρισας: 12° Γυμν. Λάρισας => ενόργανη Γυμνα¬ 
στική 

5. Ν. Μαγνησίας: 2° Γ υμν. Βόλου => ρυθμική Γ υμναστι¬ 
κή 

6. Ν. Πειραιά: 

α) 6° Γ υμν. Νίκαιας => πάλη 

β) 3° Γ υμν. Πειραιά => πετοσφαίριση 

7. Ν. Ροδόπης: ΐΤυμν. Κομοτηνής => πάλη 

8. Ν. Σερρών: Γ υμν. Σιδηροκάστρου =>πάλη 

9. Ν. Φθιώτιδας: 4° Γ υμν. Λαμίας => πάλη - κολύμβηση 

10. Ν. Φλώρινας: Γυμν. Αμύνταιου =>τζούντο. 

Γ Την αναστολή τμημάτων ή αθλημάτων ΤΑΔ στα πα¬ 
ρακάτω Σχολεία 

1. Ν. Αργολίδας: 2ο Γ υμν. Ναυπλίου => κλασσικός αθλη- 
τισμός-αντισφαίριση 

2. Ν. Αχάίας: 2ο Λύκειο Αίγιου => ποδόσφαιρο -καλαθο¬ 
σφαίριση -κλασσικός αθλητισμός 

3. Ν. Θεσσαλονίκης: 

α) 3ο Γ υμν. Αμπελοκήπων => άρση βαρών-πάλη 
β) 4ο Λύκειο Καλαμαριάς => ρυθμική Γ υμναστική 
γ) 2ο Λύκειο Μενεμένης => ενόργανη Γ υμναστική 

4. Ν. Κιλκίς: Ιο Γυμν. Κιλκίς => ποδόσφαιρο Γ τάξη 

5. Ν. Λακωνίας: 3ο Γ υμν. Σπάρτης => πετοσφαίριση 

6. Ν. Πειραιά: 11ο Λύκειο Πειραιά => επιτραπέζια αντι- 
σφαίριση-κλασσικός αθλητισμός-πυγμαχία 

7. Ν. Σερρών: 2ο Γ υμν. Σερρών => πάλη Γ'τάξη. 

Δ' Την κατάργηση Τμημάτων ή αθλημάτων ΤΑΔ (Τμή¬ 
ματα Αθλητικής Διευκόλυνσης) στα παρακάτω Σχολεία 
1. Ν. ΒΆΘήνας: Ιο Γ υμν. Νέας Ιωνίας (μεταφέρεται σε 
άλλο σχολείο) 

2. Ν. Αργολίδας: 1 ο Γυμν. Άργους => χειροσφαίριση 

3. Ν. Αχάίας: 5ο Γ υμν. Πάτρας => κολύμβηση 

4. Ν. Κέρκυρας: 3ο Γ υμν. Κέρκυρας => κολύμβηση 

5. Ν. Λέσβου: 3ο Γυμν. Μυτιλήνης => ξιφασκία 

6. Ν. Πειραιά: 3ο Γ υμν. Πειραιά => κολύμβηση 

7. Ν. Φθιώτιδας: 4ο Γ υμν. Λαμίας => καλαθοσφαίριση 

8. Ν. Χανιών: Ιο Γυμν. Χανίων => κολύμβηση-υδατο- 
σφαίριση-άρση βαρών-πετοσφαίριση Α' τάξη 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του κρατικού προϋπολογι¬ 


σμού, ούτε και σε βάρος των πιστώσεων της Κ.Ε.Α.Τ που 
προέρχονται από τον Οργανισμό Προγνωστικών Αγώνων 
Ποδοσφαίρου (ΟΠΑΠ), λόγω κατάργησης και αναστολής 
αθλημάτων από ορισμένα Τ.Α.Δτης χώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2001 

Ο ΥΦΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 




15002 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
Θ-ΙΤΙ3Ν: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 

Τεύχος 

Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των Οϋβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθίΎίθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

θυιΌ 

δρχ- 

ΘΙΙΓΟ 

δρχ- 

θυιΌ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβτηΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























